Рәнис Габбазов: Туган авылымда мәчет салырга хыялланам

	Җырчы Рәнис Габбазов — Ульян өлкәсеннән. Үзен белгәннән бирле җырлый. Күп конкурслар лауреаты ул. Рәшит Ваһапов исемендәге фестивальдә яшь башкаручылар конкурсында җиңеп, машина отканын да хәтерлибез.	 Рәнис — гаиләдә бердәнбер бала. Әтисе Рәис — Буа районының Яңа Шәйморза авылыннан, әнисе Гүзәлия — Караганда өлкәсеннән. Җырга мәхәббәт мәрхүмә әбисе Җиһаннан килә. Ул заманында “Идел моңнары” ансамбле солисты булган. “Әби моңлы җырларны матур итеп суза иде”, — ди Рәнис. Үзе дә сәнгать юлын сайлый. Казан дәүләт мәдәният институтында укыганда булачак хатыны Гөлия белән таныша. 
	Лилия ЙОСЫПОВА	
Ирек мәйданы

	№ --- | 05.07.2021	


